मानेसर की दो समलैंगिक लड़कियां पहुंची हाई कोर्ट  
मानेसर की दो समलैंगिक लड़कियों ने अपनी जान की हिफाजत के लिए कोर्ट का दरवाजा खटखटाया है। दिल्ली हाईकोर्ट में इस केस की सुनवाई होनी है।
दिल्ली से सटे मानेसर की दो समलैंगिक लड़कियों ने अपनी जान की हिफाजत के लिए कोर्ट का दरवाजा खटखटाया है। दिल्ली हाईकोर्ट में इस केस की सुनवाई होनी है। इन दोनों को तब धमकियां मिलनी शुरू हो गई जब दोनों ने हमेशा साथ रहने का फ़ैसला किया और घर से भाग गईं।   20 और 25 साल की उम्र की ये लड़कियां एक-दूसरे को पिछले 15 सालों से जानती हैं। घरवालों को जब उनके रिश्ते का पता चला तो उन्होंने सख्ती शुरू कर दी। लिहाजा ये दोनो घर से भाग गईं। भारत में समलैंगिक रिश्ता भले ही अब अपराध की श्रेणी में न आता हो लेकिन समलैंगिक शादी को अभी मान्यता नहीं मिली है।